احمد رمزى (اتولد فى مدينة الاسكندرية عروس البحر الابيض المتوسط فى 23 مارس 1930 - 28 سبتمبر 2012 ), ممثل مصرى, أبوه كان طبيب مصرى و امه اسكتلنديه, اتعلم فى مدرسة الأورمان ومنها لكلية فيكتوريا و بعدها دخل كلية التجارة, لكنه مكملش تعليمه بيها بعد ماكتشفته السينما و الرياضة. اشتهر بأدوار الشاب الوسيم الشقى خفيف الضل فى افلام كتيره ناجحه وبارزة فى تاريخ السينما المصريه. ليه اخ واحد, الدكتور حسن بيومي, اللى اشتغل زى ابوه, وبيمارس الطب فى لندن. رمزي له بنتيين و ولد, تزوج فى اول حياته من السيده هدايت و خلف منها ولاده و انفصل عنهاو اتجوز بعدين الفنانة نجوى فؤاد بس سابها بعد فتره و استقر مع مراته الايطالية التى اتجوزها فى سنة 1970 لحد دلوقتى. كان صاحب عمر الشريف اللى كان هاوى سينما و ده اللى طلع فكرة التمثيل لاحمد رمزى, كان هناك لقاء بين رمزى و عمر فى جروبى وسط البلد بالمخرج يوسف شاهين وكان ده سنه 1954, لما أسند " شاهين " البطولة التانية لعمر الشريف فى فيلم شيطان الصحراء راح معاهم رمزى و عمل كواحد من عمال التصوير حتى يكون قريب من معشوقته السينما .